CELEX: 62012CN0246
Language: el
Date: 2012-05-18 00:00:00
Title: Υπόθεση C-246/12 P: Αναίρεση που άσκησε στις 18 Μαΐου 2012 η Ελληνικά Ναυπηγεία AE κατά της αποφάσεως του Γενικού Δικαστηρίου (Έβδομο τμήμα) που εκδόθηκε στις 15 Μαρτίου 2012 στην υπόθεση T-391/08, Ελληνικά Ναυπηγεία κατά Ευρωπαϊκής Επιτροπής

7.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 200/9
            
         Αναίρεση που άσκησε στις 18 Μαΐου 2012 η Ελληνικά Ναυπηγεία AE κατά της αποφάσεως του Γενικού Δικαστηρίου (Έβδομο τμήμα) που εκδόθηκε στις 15 Μαρτίου 2012 στην υπόθεση T-391/08, Ελληνικά Ναυπηγεία κατά Ευρωπαϊκής Επιτροπής
   (Υπόθεση C-246/12 P)
   2012/C 200/16
   Γλώσσα διαδικασίας: η ελληνική
   
      Διάδικοι
   
   
      Αναιρεσείουσα: Ελληνικά Ναυπηγεία AE (εκπρόσωποι: Ι. Δρόσος, Δικηγόρος, Β. Καραγιάννης, Δικηγόρος)
   
      Αντίδικος στην αναιρετική διαδικασία: Ευρωπαϊκή Επιτροπή
   
      Αιτήματα
   
   
               —
            
            
               Να ακυρωθεί η αναιρεσιβαλλόμενη υπ' αριθμό Τ-391/08 απόφαση του Γενικού Δικαστηρίου.
            
         
               —
            
            
               Να ακυρωθεί η από 2 Ιουλίου 2008 αρχικώς προσβαλλόμενη απόφαση της Επιτροπής: «Για τις ενισχύσεις αριθμ. C 16/2004 (πρώην ΝΝ 29/2004, CP 71/2002 και CP 133/2005) που χορήγησε η Ελλάδα στην επιχείρηση Ελληνικά Ναυπηγεία Α.Ε» κατά τα άρθρα 1 παρ. 2,2,3,5,6,8 παρ. 2,9,11,12,13,14,15,16,18,19.
            
         
               —
            
            
               Επικουρικώς, να ακυρωθεί η αναιρεσιβαλλόμενη κατά το τμήμα της που αντιστοιχεί στα μέτρα Ε12β, Ε13α, Ε13β, Ε14, Ε16 και Ε17 της αρχικώς προσβαλλόμενης και ομοίως και η αρχικώς προσβαλλόμενη.
            
         
               —
            
            
               Έτι επικουρικότερα, να ακυρωθεί η αναιρεσιβαλλόμενη κατά το τμήμα της που αντιστοιχεί στο μέτρο Ε7 της αρχικώς προσβαλλόμενης και ομοίως και η αρχικώς προσβαλλόμενη.
            
         
               —
            
            
               Να καταδικασθεί η Επιτροπή στην καταβολή των εξόδων της αναιρεσείουσας κατά την ενώπιον του Γενικού Δικαστηρίου και του Δικαστηρίου Διαδικασία.
            
         
      Λόγοι αναιρέσεως και κύρια επιχειρήματα
   
   Με τον πρώτο λόγο αναιρέσεως η αναιρεσείουσα προβάλλει ότι η αναιρεσιβαλλόμενη προέβη σε εσφαλμένη ερμηνεία και εφαρμογή του άρθρου 346 ΣυνθΛΕΕ, γεγονός που την καθιστά αναιρετέα συνολικά σε όλα τα κεφάλαια και το διατακτικό της, άλλως σε ορισμένα από αυτά που προσδιορίζονται στην αίτηση αναιρέσεως. Με τον δεύτερο λόγο αναιρέσεως η αναιρεσείουσα προβάλλει ότι η αναιρεσιβαλλόμενη πρόεβη σε εσφαλμένη ερμηνεία και εφαρμογή του άρθρου 348 ΣυνθΛΕΕ, γεγονός που την καθιστά αναιρετέα συνολικά σε όλα τα κεφάλαια και το διατακτικό της, άλλως σε ορισμένα από αυτά που προσδιορίζονται στην αίτηση αναιρέσεως. Με τον τρίτο λόγο αναιρέσεως, η αναιρεσείουσα προβάλλει ότι η αναιρεσιβαλλόμενη εσφαλμένα απέρριψε τις αιτιάσεις της περί παραβίασης των διαδικαστικών δικαιωμάτων της από την αρχικώς προσβαλλόμενη, σφάλμα που καθιστά την αναιρεσιβαλλόμενη αναιρετέα κατά το τμήμα που προσδιορίζεται στην αίτηση αναιρέσεως.